হাত্তিনের যুদ্ধ
সালাদিনের অধীন মুসলিম সেনাবাহিনী ব্যাপক সংখ্যক ক্রুসেডার সেনাকে হত্যা করে। জেরুজালেম পুনরায় অধিকার করে ও অন্যান্য কিছু ক্রুসেডার অধিকৃত শহর দখল করে। যুদ্ধের ফলাফল হিসেবে মুসলিমরা আবার পবিত্র ভূমিতে প্রধান সামরিক শক্তি হিসেবে আবির্ভূত হয়। খ্রিষ্টানদের এই পরাজয় তৃতীয় ক্রুসেডের সূচনা করে। হাত্তিনের যুদ্ধের দুই বছর পর এই ক্রুসেড শুরু হয়।
রাশিদুন সেনাবাহিনী
সিরিয়া বিজয়ের সময় মুসলিমদের হালকা অশ্বারোহী বাহিনী সেনাবাহিনীর সবচেয়ে শক্তিশালী অংশে পরিণত হয়। ইয়ারমুকের যুদ্ধে এদের শক্তিমত্তা ব্যাপকভাবে প্রকাশিত হয়। যুদ্ধের বিভিন্ন প্রতিকূল পর্যায়ে খালিদ অশ্বারোহীদেরকে বিভিন্ন দিকে চালনা করে যুদ্ধের মোড় ঘুরিয়ে দেন। খালিদের মাধ্যমে শক্তিশালী অশ্বারোহী দল গঠিত হয়। প্রথমদিককার মুসলিম ইতিহাসবিদরা এদেরকে মুতাহাররিক তুলাইহা ( متحرك طليعة ) বা "মোবাইল গার্ড" নাম দেন। এদেরকে অগ্রবর্তী দল হিসেবে ব্যবহার করা হত। শত্রুদের সমূলে উৎপাটনের ব্যাপারে দক্ষ ছিল। বাইজেন্টাইনদের বিরুদ্ধে এদের কৌশল যথেষ্ট কাজ দেয়। হামলার কার্যকারিতার কারণে মুসলিমদের পক্ষে সিরিয়া বিজয় সহজ হয়।